સામાન્ય રીતે પ્રચલિત મત મુજબ, ઋતુ બદલાતા, સામાજિક જીવનમાં દરજ્જો બદલાતા, કોઈ મોટા અર્થની પ્રાપ્તિ પછી, કોઈ મોટા કાર્યના સંકલ્પ અર્થે હોમ-હવન કરાય છે. જે જાતકો જીવનમાં અવારનવાર તકલીફોથી ઘેરાઈ જાય છે, તેઓ ઉપરોક્ત બાબતોને હોમ-હવનમાં ધ્યાનમાં લેશે તો તેમને જીવનમાં ચોક્કસ ઉન્નતિ થશે તેમાં શંકા કરવા જેવું નથી. રોગોના નાશ માટે મહામૃત્યુંજયની આહુતિ અનુભુત પ્રયોગ છે. શત્રુઓના નાશ માટે દુર્ગા સપ્તશતીની ઋચાઓની આહુતિ ધાર્યા પરિણામો આપી શકે છે. હોમ-હવન તમારી કુળદેવીના સ્થાનકની જગ્યામાં કરવામાં આવે તો તે તત્કાળ ફળપ્રાપ્તિ કરાવે છે. ઘરમાં સુખ શાંતિ માટે ઘરમાં પણ તમે સમયાંતરે હોમ-હવન કરીને સુખ શાંતિ પ્રાપ્ત કરી શકો છો.